**YMPÄRISTÖPALVELUT HELMI TIEDOTTAA

Haapaveden liikuntahallista 10.1.2023 otettujen legionella-näytteiden lopulliset tutkimustulokset valmistuneet

Yleisesti**

Haapaveden liikuntahallin vesijärjestelmästä on riskinarviointiin perustuneessa näytteenotossa löytynyt alustavissa tutkimuksissa legionella- bakteeria yli sallitun raja-arvon. Riskinarviointi liittyy juomavesidirektiivin täytäntöönpanoon 1.1.2023 alkaen.

**Lopulliset tutkimustulokset 10.1.2023 otetuista näytteistä**
Terveyden- ja hyvinvoinnin laitokselta on saatu lopulliset vahvistetut tutkimustulokset 25.1.2023. Tutkimustulosten mukaan kylmässä vedessä on 20 000 pmy/l (pesäkettä muodostavaa yksikköä litrassa) ja lämpimässä vedessä alle toimenpiderajan. Toimenpideraja on 1 000 pmy/l.

**Jatkotoimenpiteet**Liikuntahallin kaikki vesipisteet, suihkutilat ja wc- tilat ovat toistaiseksi käyttökiellossa lukuun ottamatta erikseen merkittyjä korvaavia vesipisteitä ja wc- tiloja.

Terveysviranomainen ohjeistaa toimijaa jatkotoimista.

**Näytteenoton laajentaminen**
Näytteenottoa on laajennettu lisänäytteillä 23.1.2023. Tarkoituksena on selvittää poikkeaman laajuutta ja puhdistustoimien vaikutusta kiinteistössä. Alustava tulos saadaan n. viikon päästä ja lopullinen tulos n. 2 viikon päästä tutkimuksen aloittamisesta.

**Legionella-bakteerista yleisesti**

Legionella on luonnonvesissä ja maaperässä esiintyvä bakteeri, joka saattaa lisääntyä myös vesijärjestelmissä. Vesijärjestelmissä bakteeri kasvaa erityisesti lämpötila-alueella 20-45 °C. Tartunta saadaan hengitysteitse aerosolitartuntana. Legionella ei tartu juomalla vettä. Legionella saattaa aiheuttaa legionelloosi- nimisen taudin, jonka oireet vaihtelevat oireettomasta vakavaan keuhkokuumeeseen.

Viranomaisten tietoon ei ole tullut tautiin sairastuneita.

Viranomainen korostaa, että **Haapaveden uimahallia voi käyttää normaalisti, koska vesijärjestelmät ovat erilliset.**

Aiheesta tiedotetaan uudestaan Haapaveden kaupungin internetsivuilla ja paikallislehdissä, kun laajennetun näytteenoton tulokset valmistuvat.

**Lisätiedot:**

Harri Heikkilä, ympäristöjohtaja p. 044-7591 471

Anne Niemelä, apulaisylilääkäri p. 044-7591 408

Keijo Rutanen, kiinteistöpäällikkö p. 044-7591 234

Kati Mäntylä, liikuntasihteeri p. 044-7591 251

[**www.haapavesi.fi**](http://www.haapavesi.fi)

[**www.ymparistohelmi.fi**](http://www.ymparistohelmi.fi)